Det menneskelige sind.
Sådan en smart maskine.
Og så giver den dig mulighed for at følge denne drejebog
og kortlægge din kurs mod kultlederens herlighed.
Men så er der også den uafhængige tanke,
som frit overladt til dine følgere
kan få alt det, du har opbygget, til at ramle.
Hvis du vil kontrollere dine følgere,
skal de ikke tænke selv,
for så betvivler de måske, hvorfor du holdt den kvinde låst inde,
hvorfor du får folk til at gøre dig seksuelle tjenester.
Kynikere kalde det måske hjernevask,
men en god kultleder kender værdien af en solid uddannelse.
Det er en indoktrineringsproces, der former dig
til den person, kulten ønsker.
Du kan lære noget af denne flotte fyr.
Jaime Gomez, leder af 1980'ernes mest sexede kult,
Buddhafield.
Buddhafield var en new age-gruppe
fuld af skuespillere, dansere, modeller,
meget kunstneriske, smukke mennesker.
I over to årtier
dominerede Jaime sine følgeres hjerter, sind og kroppe
og formede dem til at tjene ham i et og alt.
Hvis du kan stå nøgen foran din herre,
kan du stå nøgen foran din gud.
Følg Jaimes træk, og lær at åbne dine følgeres bevidsthed
for din guddommelige tilstedeværelse
og lukke dem af for alt andet.
3. REFORMÉR DERES SIND
For hans mere end 100 tilbedere i Buddafield-kulten
var Jaime Gomez, også kendt som Andreas, den ultimative sandhed.
Det lyder klamt nu, men jeg ville have givet mit liv for ham.
Han fik os til at tro, det her var alt.
Jeg elskede ham. Det gjorde jeg. Fra start til slut.
Men før du lærer om Jaimes beherskelse af mental manipulation,
så lad os mindes hans første piruetter ned ad gurustien.
FAKTA 1 JAIME ØNSKEDE ALTID AT BLIVE EN STJERNE
Han blev født i Venezuela.
Han kom til Hollywood for at blive skuespiller og danser,
og han syntes selv, han var rigtig god.
Det syntes Hollywood åbenbart ikke.
Han mislykkedes som professionel danser og også som skuespiller.
Han kom ind i porno i et stykke tid, men mislykkedes.
Hvor dårlig skal man være for at mislykkes i porno?
Som man siger: "Man kan altid blive underviser."
Han blev underviser i skuespil i Florida.
Sådan begyndte han at samle folk.
Hans skuespilundervisning blev mere og mere åndelig.
FAKTA 2
BUDDHAFIELD VAR ET TILFLUGTSSTED FRA "MIG-ÅRTIET"
Vi var midt i West Hollywood.
Folk levede livet, et overfladisk liv,
uden at bekymre sig om noget højere end hvem, din næste bejler bliver,
eller hvad dit næste job bliver.
Han udnyttede det overfladiske i den amerikanske livsstil.
Han sagde ting, der virkelig tiltalte mig.
Man bliver trist af at tænke på fortiden.
Det føltes som at være en del af noget, der var større end mig selv.
"Det, vi gør, er godt,
og vi er med til at støtte en højere bevidsthed i verden."
FAKTA 3 JAIME SKABTE EN "OPRINDELSES"-HISTORIE
Jaime fortalte, at han havde mødt en guru,
og at han var blevet spontant oplyst…
…og havde indset, at han skulle være en leder
for at øge andre menneskers bevidsthed og oplyse dem.
Men Jaime har måske allerede smugkigget i drejebogen fra starten af.
Han havde ikke en herre.
Han havde en taske ved sin stol med en masse bøger,
og han tog dem frem og slog op på en masse øvelser.
Han så helt sikkert på andre, der blev kultledere,
for at finde sin fremgangsmåde.
Men i midten af 90'erne
havde Jaime fuldt herredømme over en voksende legion af følgere,
hvis eneste ønske var at tjene deres herres stadig mere bizarre indfald.
Hvordan kan du følge denne charlatan og drejebogens nøglekapitel?
Her er første skridt.
TAKTIK TILBYD NOGET EKSKLUSIVT
Din vej til total kontrol starter med at forstå dit målgruppes ønsker.
Vi vil gerne kende verdens sandhed.
Du er ikke med i en kult.
Du forvandler dig selv til et lykkeligere menneske,
til den, du havde forestillet dig, du kunne være.
Men for at drage fuld fordel af det løfte
må du acceptere dit kald uden forbehold.
De fleste kultledere har noget, der virker utroligt specielt,
som du får denne meget eksklusive adgang til.
Hvis det var tilgængeligt overalt, hvorfor så være med?
For Buddhafield-medlemmer
tilbød Jaime en direkte vej til det guddommelige gennem meditation.
Han var meget æterisk.
Som om han vidste alt.
Han talte, som om han vidste alt, og jeg var bare en svamp.
Han sagde, at han var "indhyllet i Guds bevidsthed",
og at vi gennem meditation kunne blive som ham.
Men nogle vil ikke tro på dit eksklusive tilbud,
før de ser det i aktion.
Da Chris Johnston slutter sig til Buddhafield som 19-årig,
kæmper han med at passe ind.
Alle talte om at være faret vild i lyset.
Og jeg forstod det bare ikke.
Men det kan Jaime ordne.
Han inviterer sin discipel til at modtage energi direkte fra mesteren,
en proces, han kalder "shakti".
Han sad på sin trone og sagde: "Luk øjnene."
Så trykker han tommelfingeren mod din pande, så hårdt han kan,
og han rører ved min pande, og jeg ser lys.
Jeg så lys.
Og jeg tænkte: "Åh gud.
Hold da kæft. Det er den ægte vare."
Og så var jeg med.
Senere lærte Chris, hvilken guddommelig kraft Jaime brugte
til at fremmane sit mirakuløse lys.
Han havde en lille lommelygte, som han blinkede med foran mine øjne.
Efter i flere måneder at have hørt om lyset og Jaimes oplysning
er du klar til at tro det, fordi alle andre taler om det.
Shakti var bare forretten.
Hovedretten hed "The Knowing".
Hvem vil bede om The Knowing i dag?
The Knowing.
The Knowing var den direkte oplevelse af Gud,
den store G, og jøsses, hvem vil ikke gerne prøve det?
The Knowing bestod af fire særlige meditationsteknikker.
Det er lyset og musikken.
Det er indre lyd og det hellige ord
og en overførsel af energi.
Jeg modtog den.
For mig var det meget stærkt.
Det var vildt.
Men The Knowings virkelig magt var dens eksklusivitet.
Der var folk der i årevis, der aldrig modtog den.
Hvis man ikke fik The Knowing, var man nok bare ikke klar.
Som i en triatlon. "Jeg var ikke klar. Jeg skal træne mere."
Vi forberedte os på, at oplevelsen skulle gå dybere.
I vil kunne forstå,
hvad det betyder, at Gud endelig står for jer i sin reneste form.
Endelig.
Når man tror, man får en lille smule af noget,
vil man have mere, og man fortsætter med at investere.
Det er en del af det spil, kultlederen spiller.
At tilbyde et sjældent og flygtigt løfte er en sikker måde at fange folk på.
Er du klar til at få dem endnu mere i din magt?
Drejebogens næste skridt tilbyder nogle alvorlige fordele.
TAKTIK KRÆV TJENESTE
For at styre din hjord kan du tilbyde den et godt og meningsfuldt liv,
men aldrig for megen fritid.
Hvis du mangler en god arbejder, så ansæt et tidligere kultmedlem,
for de er vant til at arbejde længe og meget hårdt.
Det er fordi du for at kontrollere dine følgeres sind
også skal kontrollere deres handlinger.
Det er en psykologisk sandhed om mennesker,
at jo mere tid og kræfter, vi lægger i noget,
jo mere investerer vi følelsesmæssigt.
Det bliver sværere at frigøre os.
Og når dine følgere endelig ser dine indfald som nøglen til åndelig vækst,
kan livet blive ret sødt.
I Buddhafield kaldte de det for "tjeneste".
Tjeneste var mange ting.
Der var tjeneste på en generel måde, og der var tjeneste for herren.
Det var det højeste, man kunne gøre.
Det var en gave at tjene ham.
"Jeg gør noget særligt for Gud."
Det var en slags kamp om prestige.
Og jo tættere du kunne være på herren,
jo mere blev du beundret, fordi du var i hans nærvær.
Så man startede med at tage hans sko af og bære hans bøger,
og pludselig bar man hans stol eller lavede en ny stol til ham.
Han rørte ikke en finger.
Takket være følgernes utrættelige indsats
er Jaimes liv en endeløs række af fornøjelser.
Det starter med hans tidlige morgenrutine,
inklusive privat tid til meditation, eller hvad han nu har lyst til.
Derefter følger Jaimes første massage.
Jeg lærte at give massage, så jeg kunne udføre den tjeneste,
ligesom mange andre gjorde.
Formiddagene gik med en tur rundt i haverne,
kærligt plejede af hans følgere,
som også tilbereder ham en økologisk frokost.
Efter flere timer med private terapisessioner
får han noget motion,
endnu en massage
og en økologisk middag af friske råvarer.
Og når det blev tid til at gå i seng, tog Jaimes følgere sig også af det
og læste godnathistorier for ham i op til tre timer i træk.
Han var som en kejser.
Vi var konstant optaget af aktiviteter, som var en del af hans kontrol.
Og så var der den økonomiske side.
Hvis han ville have en ny bil, fandt vi nogen, der kunne donere til den.
Hvis han havde brug for landskabspleje til sin have,
ville der være en særlig indsamling til det.
Det hed "tjenestepenge". Du tjener guruen.
Og den tjeneste kan have endnu mere usædvanlige former.
Jaime flyttede sin gruppe fra Hollywood til Austin, Texas,
og der fik guruen en ny ambition…
…nemlig at bygge et helligt rum
til hans yndlingsform for spirituel udøvelse.
Han havde været stiftende danser i Oakland City Ballet.
Det var hans kunstform.
Han ville have sit eget lille ballet-teater.
Så hans følgere planlægger byggeriet
og betalingen af regningen.
De lægger fundamentet på en grund i West Austin og bygger hele teatret.
Jaime holder sig ikke tilbage for at dele sine meninger eller kræve forandringer.
For når det handler om at opfylde herrens vision,
er hans følgeres penge ikke noget problem,
og ingen tjeneste er for stor.
Da hans teater var klart,
krævede Jaime endnu større teatralsk hengivenhed.
Dans den dans igen, og gør det rigtigt.
Jeg var ikke rigtig balletfan,
men det var han,
så vi lærte alle ballet.
Det var en stor produktion.
Den eneste, der må begå fejl, er mig.
Det tog flere år. Ja.
Topkvalitet med hensyn til lyset,
musikken, kostumerne, kulisserne.
Endelig gik showet live,
men engagementet var begrænset.
Vi optrådte kun én gang,
og vi optrådte kun for et publikum af folk i gruppen.
Hvor ærgerligt.
Nu hvor du dominerer dine følgeres tid og tapper deres bankkonti,
har du det nok ret godt,
men din tankekontrol er stadig sårbar.
Hvordan sørger du for, de forkerte idéer ikke opstår?
TAKTIK PÅTVING KONFORMITET
Som kultleder er det ikke altid nok at få folk til at tænke ens.
Du er nødt til at gå endnu længere.
Kulter knuser folks individualitet igennem visuelt udseende.
Hvis alle skal have samme kjole på
eller barbere deres hoved eller have samme frisure,
er det bare endnu en måde at lukke af for kritisk tænkning
og få os til overhovedet ikke at stille spørgsmål.
Og hvis nogen følgere skiller sig ud,
så hammer dem til underkastelse som disse mestre i manipulation.
Medlemmerne af Manson-familien var så opsatte på at adlyde Charlie,
at da han skar et X i panden i fængslet, gjorde de det samme.
Følgere af Charles Dederichs afvænningsprogram,
som blev til kulten Synanon, havde et særligt ensartet look.
George Lucas anvendte medlemmer som statister i sin første film,
THX 1138.
Heavens Gate-lederen, Marshall Applewhite, og hans følgere
gik med en slags munkekåber, men skiftede til heldragter og sneakers,
da de begik massemord.
For at få sine følgere med sig startede Jaime i køkkenet.
Den største form for konformitet var vores kost.
Vi måtte ikke få mælkeprodukter, hvede, svinekød, oksekød.
Ingen koffein, ingen alkohol, ingen gluten.
Ingen sukker eller honning.
Og du blev udstødt, hvis du blev taget i at spise chokolade.
Og jeg blev helt forfærdet, hvis nogen fik parmesan på salaten.
Jaime var endnu strengere med kontrollen af sin gruppes udseende.
Kun én skønhedsstandard var accepteret.
Han ville gøre folk til et billede af ham selv.
Drengene skulle barbere deres bryst.
Han kunne ikke lide hår på deres bryst.
Hvis han ikke kunne lide dit tøj, ændrede du det eller blev latterliggjort.
Eller dit hår…
"Dit hår er grimt, lad det gro langt."
Hvad er der galt med at forvente perfektion?
Jaime var et godt eksempel.
Det var en del af hans lære. "Tænk og vær som mig."
Han var super optaget af sig selv, sin krop, sit helbred, ernæring.
Han gjorde alt som en robot.
Han var meget ritualistisk med sine vaner.
Og når hårdt arbejde ikke var nok, var der altid plan B.
Han fik helt sikkert plastikkirurgi.
Han begyndte at få en masse Botox og silikoneimplantater og den slags.
Og naturligvis forventer han, at hans disciple følger med,
og opmuntrer dem til at fjerne alle ufuldkommenheder, uanset hvor små.
Folk fik hageimplantater,
kindimplantater,
ting, man putter i læberne.
Men hvad angik herrens procedurer,
ville han ikke tage æstetiske risici,
så han bad angiveligt følgere hjælpe ham med at opnå det ideelle look.
Han fik folk til at afprøve visse ting for at se,
hvordan proceduren var, og hvordan det så ud, når man var færdig.
Og jeg så faktisk mange smukke mennesker gennemgå disse procedurer.
Hvilken loyalitet er større,
end når nogen er villig til at ofre sig for at hjælpe dig med at se godt ud?
Men konformitetens belønning er ikke kun på overfladen.
Konformitet og gruppeadfærd er meget stærke.
Når alle følger med gruppen, er det svært at være den, der siger noget.
Du mister din selvbevidsthed, du mister dit selvværd, din selvtillid,
og du påtager dig en ny identitet, som er kulten og kultlederen.
Ved at omforme dit folk i dit eget billede
har du gjort store fremskridt mod at reformere hele deres eksistens.
Men der er stadig en kraft, der kan bryde dit greb.
Hvordan holder du denne trussel væk?
TAKTIK KAP TIDLIGERE BÅND
Der er kun plads til én stjerne i dine følgeres galakse.
Hvis du vil forblive i spillet, så sørg for, det er dig.
En kult er nødt til fuldstændigt at nedbryde folks identitet
og så genopbygge den fra bunden.
Og det betyder at ødelægge alle tidligere eksisterende bånd
med folk uden for kulten.
Som alle de store ved,
hvis man vil brænde følelsesmæssige broer, er lidt isolation meget effektivt.
Da medlemmer af Folkets Tempel kom til Guyana,
afskar Jim Jones dem fra omverdenen
ved at konfiskere deres pas og begrænse kommunikationen med venner og familie.
Leder af Unification Church, Sun Myung Moon, narrede nye rekrutter
til at deltage i indoktrineringslejre.
Mange hævder, de blev tvunget til at ringe hjem
og give afkald på deres tidligere liv.
Medlemmer af Warren Jeffs Mormon Fundamentalist Sect
måtte undgå alle familiemedlemmer, der forlod gruppen,
og sværge på aldrig at tale med dem igen.
Jaime sørgede for, hans følgere ønskede at adskille sig fra omverdenen,
også fra deres kære.
Vi kaldte os selv "helligt selskab".
Det var enten helligt selskab eller de dødes verden. Vælg.
Han bad os ikke kun skilles fra vores familier,
han hjalp os aktivt med at skilles.
Vi måtte ikke tale med vores forældre eller venner.
Han sagde, de ikke ville forstå det.
Hvis det ikke er nok til at overbevise folk om at bryde bånd,
er der altid denne teknik…
Han beskæmmede ofte folk offentligt.
"Måske er du ikke seriøs omkring oplysning eller omkring din hengivenhed."
For at få succes med denne taktik skal man være nådesløs.
Det betyder ingen undtagelser.
Han lod mig ikke være tilstede på min fars dødsleje.
Han sagde, at jeg ville skabe karma, hvis jeg besøgte ham,
fordi jeg var så knyttet til ham.
Min familie sagde, jeg ville fortryde det.
Jeg sagde, jeg havde styr på det.
Så sikker var jeg på det.
Jaime er ikke kun bekymret for eksisterende familie.
Ingen af os, der har været der, har børn.
Han sagde: "Det er ikke det, I er her for.
I er her for at finde ud af, hvem I er. Derfor kom I."
Børn var forbudt, for de ville tage opmærksomhed fra ham.
Alt var en distraktion fra din oplysning.
Det var hans undskyldning.
Når folk er afskåret fra deres mest dyrebare forbindelser,
vil forhindringer for total kontrol falde fra en efter en.
Men pas på,
for et nyt problem er måske lige om hjørnet
og kan kræve anvendelse af et af drejebogens største hits.
TAKTIK DEL OG HERSK
Følgere kan være sådan nogle trængende væsner.
Når de er afskåret fra verden, vil de måske søge trøst i hinanden,
hvilket kan være dårligt nyt.
Selvom en kult skaber samfund,
er det vigtigt at holde folk splittet inden for det samfund.
Troskab må være til kultlederen,
ikke til andre medlemmer eller interne grupper.
Jaime havde sin egen metode til at holde sit folk ude af balance.
Han havde arbejdet på den i årevis.
I Florida levede han af hypnoterapi.
Dengang var han kendt som Michel Rostand, et af hans første aliasser.
Jaime spillede alles terapeut.
Han begyndte at se mig til private terapisessioner,
som vi kaldte "udrensning" af karma.
Udrensningssessionerne var for at skabe tilknytning.
Det var noget særligt. Han kunne sige hvad som helst.
Han kontrollerede mere eller mindre alt bag den dør.
Som alt andet med Jaime Gomez var udrensningen meget ceremoniel.
Du sad i en stol, og han sad i sin stol, den specialfremstillede stol.
Lyset er dæmpet.
Det er tændt, men dæmpet.
Jaime indledte med afslapningsøvelser.
"Gå ned ad den lange trappe.
Ti, ni…"
Og så videre.
Når følgerne slapper af, begynder Jaime at udspørge
og optager svarene.
Jaime identificerer alle sine disciples svage punkter,
fra tidligere traumer til nutidig usikkerhed.
Uanset hvad der generede dig, fortalte du ham altid alt.
Medlemmerne rydder op i deres sind, og Jaime indsamler oplysninger,
samt op til 100 $ pr. session pr. person.
Men den sande gevinst er at have alle kort på hånden.
Alle var bange for at være ærlige over for hinanden,
fordi du vidste, at personen ville sladre til ham.
Du vidste det.
Alle sladrede om hinanden for at få guruens velvilje.
Det er en masse drama,
men det er til et større formål.
Folk skal deles for at kunne kontrolleres.
Har du fulgt dette kapitel,
er dine disciple nu frie af fortiden, isolerede og helt under tøflen.
Men hvis du ikke passer på,
kan selv de bedste systemer stadig gå ned.
Hvordan styrker du tankekontrolprogrammet, før det er for sent?
TAKTIK FÅ MONOPOL PÅ AL INFORMATION
Som du går dybere ind i din kultlederkarriere,
bliver nogle ting lettere.
Når du har nået et punkt, hvor dine følgeres sind
dybest set er grød,
så er de klar til at blive fodret med, hvad du vil fortælle dem.
Men for at bevare din magt skal du altid være på vagt.
En enkelt person kan plante en idé, der spreder sig.
Når folk begynder at tale med hinanden, kommer sandheden frem.
For at undgå det sørgede Jaime for, at alle oplysninger gik gennem ham.
Jaime var god til at triangulere
og give visse oplysninger til nogle mennesker og ikke til andre.
Han skjulte ting godt.
Ingen vidste, hvad der foregik bag hans lukkede dør.
Han satte endda to døre i for privatliv og beskyttelse.
Og ingen spurgte, for vi troede aldrig, der foregik noget slemt.
Men så en dag i 2006
modtager alle medlemmer en chokerende e-mail.
Den er sendt af et tidligere højtstående medlem,
der for nylig gik uden forklaring.
Den indeholder en lang liste over hårde beskyldninger mod guruen,
om at han løj om sin fortid
og sin metafysiske træning.
Den anklager ham for skatteunddragelse og følelsesmæssig manipulation
og for at være en grov sexforbryder.
Gruppen troede, han levede i cølibat, for sådan skildrede han sig selv.
Brevets anklager sender Buddhafield i frit fald.
Hemmeligheder, der har været skjult i årevis, bliver delt.
Jeg var involveret i et seksuelt forhold med ham.
I 20 år har det foregået, og vi vidste ikke noget om det.
Da jeg antydede, at jeg ikke ville have sex med ham mere,
sagde han: "Måske behøver du ikke være her mere.
Måske er du vokset fra det her."
Jeg blev truet med udstødelse.
Jeg ville ikke betale den pris, for hvad skulle jeg gøre og hvor?
Det er min sti.
Snart stod andre også frem.
Han havde planlagt sex med mig i årevis. Det fortalte han mig.
Det var ikke et sundt forhold.
Han tilfredsstillede sig selv, og jeg tjente ham.
Jeg måtte love aldrig at sige noget.
Nogle dage efter chok-e-mailen
indkalder Jaime sine følgere og nægter at have gjort noget galt.
Men nu, hvor sluserne er blevet åbnet,
begynder Jaimes greb at svækkes.
Da vi indså dybden af det,
kunne vi pludselig tale om ting, vi ikke talte om før.
Det var min streg i sandet.
Det handlede om at manipulere alle omkring ham,
og jeg sagde: "Jeg er færdig."
Efter mere end 20 år
med at bruge drejebogen til at manipulere og opfylde egne ønsker,
smuldrede Jaime's informations-firewall,
så følgere kunne indse, at han havde narret dem hele tiden.
Ingen blev nogensinde oplyst.
Han var den eneste, der bestod eksamen.
Vi havde omkring 120 medlemmer,
og inden for en seks måneders periode faldt gruppen fra hinanden.
Men hvis du er bange for, at dine disciple bare glemmer dig,
så frygt ikke.
De efterlader dig med ar.
Hvordan stoler jeg på mig selv efter at have troet 100 % på ham?
En vellykket tankekontrolkampagne kan give dig et langt liv som kultleder.
Men hvis du i sidste ende ønsker mere end bare moralske sejre,
skal du love noget endnu større end din egen guddommelige visdom
og vise, at du kan levere varerne.
Jeg kender den perfekte lærer.
Vi er blevet programmeret til så let at acceptere døden,
men der er alternativer.
Tekster: Else Katrine Nielsen